
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 682 

22 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση υπηρεσιών προμηθευτή τελευταίου κατα¬ 
φυγίου ηλεκτρικής ενέργειας κατόπιν της πρό¬ 
σκλησης εκδήλωση ενδιαφέροντος του άρθρου 

57, Ν. 4001/2011. 1 

Ανάθεση υπηρεσιών προμηθευτή καθολικής υπηρε¬ 
σίας ηλεκτρικής ενέργειας κατόπιν της πρόσκλη¬ 
σης εκδήλωση ενδιαφέροντος του άρθρου 58, Ν. 

4001/2011. 2 

Μεθοδολογία υπολογισμού του ανταλλάγματος για 
την παροχή των υπηρεσιών Προμηθευτή Τελευ¬ 
ταίου Καταφυγίου, σύμφωνα με τη διάταξη της 
παραγράφου 4 του άρθρου 56 του ν. 4001/2011. 3 


ΑΠΟΦΑΣΕΙ Σ 

Αριθμ. απόφ. 114/2013 (1) 


Ανάθεση υπηρεσιών προμηθευτή τελευταίου καταφυγί¬ 
ου ηλεκτρικής ενέργειας κατόπιν της πρόσκλησης εκ¬ 
δήλωση ενδιαφέροντος του άρθρου 57, Ν. 4001/2011. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 28ης Φεβρουάριου 2013) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» (ΦΕΚ Α' 179) και 
ειδικότερα τα άρθρα 56 και 57 του νόμου. 

2. Τις διατάξεις της υπ' αριθ. 4524/2001 απόφασης του 
Υπουργού Ανάπτυξης «Κώδικας Προμήθειας σε Πελάτες» 
(ΦΕΚ Β' 270), όπως ισχύει. 

3. Την υπ’ αριθ. 14/20.12.2012 Γνωμοδότηση ΡΑΕ σχετικά 
με την έκδοση του νέου Κώδικα Προμήθειας Ηλεκτρικής 
Ενέργειας σε Πελάτες. 

4. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.1.2012), όπως ισχύουν. 

5. Τ ις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/2012), όπως ισχύουν. 


6. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β' 2612/31.12.2009), όπως ισχύουν. 

7. Την υπ’ αριθμ. 543/21.06.2012 απόφαση της ΡΑΕ με 
θέμα «Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων Προ¬ 
μηθευτών για τις υπηρεσίες Τελευταίου Καταφυγίου 
Ηλεκτρικής Ενέργειας». 

8. Την υπ’ αριθμ. 902/01.11.2012 απόφαση της ΡΑΕ με 
θέμα τη συγκρότηση τριμελούς επιτροπής διενέργειας 
του διαγωνισμού «Πρόσκλησης εκδήλωσης ενδιαφέρο¬ 
ντος υποψήφιων Προμηθευτών για τις υπηρεσίες Τελευ¬ 
ταίου Καταφυγίου ηλεκτρικής ενέργειας». 

9. Την απόφαση της Ολομέλειας της ΡΑΕ κατά την 
τακτική συνεδρίασή της στις 19.09.2012 για την παρά¬ 
ταση της προθεσμίας εκδήλωσης ενδιαφέροντος για 
τον Προμηθευτή Τελευταίου Καταφυγίου Ηλεκτρικής 
Ενέργειας μέχρι και τις 31 Οκτωβρίου 2012, μετά από 
σχετική εισήγηση της ΔΕΗ Α.Ε. (ΡΑΕ 1-161784/11.09.2012). 

10. Τον φάκελο που υπέβαλε η ΔΕΗ Α.Ε. (αρ. πρωτ. 
ΡΑΕ 1-164203/31.10.2012) με θέμα «Εκδήλωση ενδιαφέρο¬ 
ντος για λογαριασμό της Δημόσιας Επιχείρησης Ηλε¬ 
κτρισμού Α.Ε. για την παροχή υπηρεσιών Τελευταίου 
Καταφυγίου». 

11. Την από 07.11.2012 Πρόσκληση σε αποσφράγιση 
φακέλου εκδήλωσης ενδιαφέροντος για την επιλογή 
Προμηθευτή Τελευταίου Καταφυγίου (0-53130) και τη 
σχετική απάντηση της ΔΕΗ ΑΕ (1-164483). 

12. Την από 21.02.2013 εισήγηση της ως άνω επιτροπής. 

13. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφθηκε ως εξής: 

Επειδή, σύμφωνα με το άρθρο 57, παρ. 1 του Ν. 
4001/2011, ο Προμηθευτής Τελευταίου Καταφυγίου ηλε¬ 
κτρικής ενέργειας υποχρεούται να προμηθεύει Πελάτες, 
οι οποίοι δεν εκπροσωπούνται από Προμηθευτή, λόγω 
υπαιτιότητας του μέχρι πρότινος Προμηθευτή τους, ή 
εν γένει λόγω γεγονότων που εμπίπτουν στη σφαίρα 
επιρροής του μέχρι πρότινος Προμηθευτή τους, προσω¬ 
ρινά και για μέγιστο χρονικό διάστημα τριών (3) μηνών, 
υπό τους όρους που η προμήθεια παρέχεται στους πε¬ 
λάτες του Προμηθευτή Τελευταίου Καταφυγίου, προ- 

κειμένου να δοθεί κατάλληλος χρόνος στους Πελάτες 
να διαπραγματευθούν νέα σύμβαση με Προμηθευτή της 
επιλογής τους. 

Επειδή, η επιλογή των Προμηθευτών που θα παρέ¬ 
χουν τις υπηρεσίες Τελευταίου Καταφυγίου για την 
ηλεκτρική ενέργεια γίνεται με πρόσκληση εκδήλωσης 
ενδιαφέροντος, κατά τη διαδικασία των άρθρων 56 και 
57 του ν. 4001/2011 και της απόφασης ΡΑΕ 543/2012, υπό 
όρους ίσης μεταχείρισης και διαφάνειας. 

Επειδή, η Επιτροπή Διενέργειας του Διαγωνισμού 
όπως ορίστηκε με την υπ’ αριθμ. 902/01.11.2012 απόφα¬ 
ση της ΡΑΕ υπέβαλε την εισήγησή της στις 21.02.2013, 
τηρώντας τις ως άνω διαδικασίες. Ειδικότερα, σύμφωνα 
με την Επιτροπή: 

«Επειδή, στο πλαίσιο της Πρόσκλησης εκδήλωσης εν¬ 
διαφέροντος υποψήφιων Προμηθευτών για τις υπηρεσί¬ 
ες Τελευταίου Καταφυγίου ηλεκτρικής ενέργειας, υπο¬ 
βλήθηκε την 31η Οκτωβρίου 2012, μία (1) προσφορά, από 
την εταιρεία «ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.» 
με δ.τ. «ΔΕΗ Α.Ε.» (υπ’ αρ. πρωτ. 1, ΡΑΕ 1-164203/31.10.12). Η 
εν λόγω προσφορά υποβλήθηκε εμπροθέσμως σύμφωνα 
με τα οριζόμενα στο άρθρο 6 παράγραφος 3 της υπ’ 
αριθμ. 543/2012 απόφασης της ΡΑΕ, καθώς και την από 
19.09.2012 απόφαση της ΡΑΕ σχετικά με την παράταση 
της προθεσμίας υποβολής εκδήλωσης ενδιαφέροντος 
μέχρι και την 31η Οκτωβρίου 2012. 

Επειδή, κατά την αποσφράγιση του Φακέλου στη συ¬ 
νεδρίαση της Επιτροπής τη 13η Νοεμβρίου 2012, ελέγ¬ 
χθηκε από την Επιτροπή διενέργειας του διαγωνισμού 
η πληρότητα και η συμβατότητα του Φακέλου με τα 
οριζόμενα στο άρθρο 4 της υπ’ αριθμ. 543/2012 απόφα¬ 
σης της ΡΑΕ. Από τον έλεγχο διαπιστώθηκε ότι ο φά¬ 
κελος εκδήλωσης ενδιαφέροντος της ως άνω εταιρείας 
ήταν πλήρης, καθώς δεν έλειπε κανένα στοιχείο από 
τα απαραίτητα δικαιολογητικά σύμφωνα με το άρθρο 
4 της υπ’ αριθμ. 543/2012 απόφασης της ΡΑΕ. 

Επειδή, κατά τη δεύτερη συνεδρίαση της Επιτροπής 
τη 15η Ιανουάριου 2013, αξιολογήθηκαν από την Επι¬ 
τροπή διενέργειας του διαγωνισμού τα στοιχεία του 
Φακέλου σχετικά με τα κριτήρια και τις απαιτήσεις του 
άρθρου 7 της υπ’ αριθμ. 543/2012 απόφασης της ΡΑΕ. 
Από τον έλεγχο των απαιτήσεων αναφορικά με την 
αποδεδειγμένη εμπειρία και ικανότητα του υποψηφί¬ 
ου (βλ. άρθρο 4 (ϋ) της υπ’ αριθμ. 543/2012 απόφασης), 
προέκυψε ότι η ως άνω εταιρεία έχει την απαραίτητη 
εμπειρία και διαθέτει την απαιτούμενη υποδομή για 
την ανάληψη των καθηκόντων παροχής της εν λόγω 
υπηρεσίας. Η εταιρεία τυγχάνει να είναι ο προμηθευτής 
με το μεγαλύτερο μερίδιο της αγοράς ανά κατηγορία 
πελατών στην ελληνική επικράτεια. Η ικανότητα του 
υποψηφίου να παρέχει τις εν λόγω υπηρεσίες τεκμηριώ¬ 
νεται περαιτέρω αποδεδειγμένα, δεδομένου ότι παρείχε 
τις υπηρεσίες αυτές το 2012 μετά από την αποχώρηση 
από την αγορά τεσσάρων (4) εταιρειών προμήθειας ηλε¬ 
κτρικής ενέργειας και την ενεργοποίηση της υπηρεσίας 
Προμηθευτή Τελευταίου Καταφυγίου σύμφωνα με τα 
προβλεπόμενα στο ν.4001/2011, όπως ισχύει. 

Επειδή, σύμφωνα με τα προβλεπόμενα στο άρθρο 
4(ίν) της υπ’ αριθμ. 543/2012 απόφασης της ΡΑΕ για την 
παροχή υπηρεσιών Προμηθευτή Τελευταίου Καταφυγίου 
(ΠΤΚ) και σύμφωνα με τα αντίστοιχα στοιχεία φακέλου 
της ΔΕΗ, η τελευταία προτίθεται να εφαρμόσει ειδικά 
τιμολόγια στους πελάτες, οι οποίοι θα απολαμβάνουν 


την υπηρεσία ΠΤΚ. Τα τιμολόγια αυτά θα επιτρέπουν 
στη ΔΕΗ Α.Ε. να ανακτήσει ένα αντάλλαγμα πρόσθετο 
συγκριτικά με αυτό που ανακτά από τους τακτικούς της 
πελάτες με τους οποίους έχει σύμβαση προμήθειας, ως 
αντιστάθμισμα του κόστους παροχής της υπηρεσίας 
ΠΤΚ. Ειδικότερα, αναφορικά με την παράγραφο 4 του 
άρθρου 4(ίν) σημειώνει πως: 

«Τα τιμολόγια προμήθειας που η ΔΕΗ Α.Ε. προτίθεται 
ως Προμηθευτής Τελευταίου Καταφυγίου να εφαρμόσει 
λαμβάνουν υπόψη τα εξής: 

α) τα εκάστοτε τιμολόγια της ΔΕΗ Α.Ε. (Πελάτες Μέ¬ 
σης και Χαμηλής Τάσης) ή το κόστος προμήθειας από 
τη χονδρεμπορική αγορά (πελάτες Υψηλής Τάσης), προ¬ 
σαυξημένα κατά ένα εύλογο ποσοστό, όπως αναλυτικά 
περιγράφονται παρακάτω. 

β) το επιπλέον κόστος για την εξυπηρέτηση των πελα¬ 
τών προσδιορισμένο ως ποσοστό προσαύξησης επί των 
ανταγωνιστικών χρεώσεων (τιμολόγια προμήθειας). Το 
κόστος αυτό εκφράζει την κάλυψη κινδύνων λόγω της 
αναγκαιότητας δανεισμού του απαραίτητου κεφαλαίου 
κίνησης για την κάλυψη της προμήθειας των πελατών 
αυτών, καθώς επίσης και τα κόστη επικοινωνίας, δια¬ 
χείρισης και τις αυξημένες επισφάλειες και εγγυήσεις. 

Ο προσδιορισμός του διαχειριστικού κόστους βάσει 
της πρόσφατης εμπειρίας, περιλαμβάνει μεταξύ άλλων 
τους εξής παράγοντες: ί) επικοινωνιακές δράσεις ενη¬ 
μέρωσης και οργάνωση ειδικής τηλεφωνικής εξυπηρέ¬ 
τησης, ϋ) ενίσχυση των καταστημάτων και ίϋ) αποστολή 
προσωπικών επιστολών σε όλους τους πελάτες Τελευ¬ 
ταίου Καταφυγίου. 

Για όλες τις κατηγορίες τιμολογίων στην τελική χρέ- 
ωση θα συνυπολογίζονται και οι ρυθμιζόμενες χρεώσεις 
για τη Χρήση Συστήματος, Χρήση Δικτύου Διανομής, για 
την παροχή Υπηρεσιών Κοινής Ωφέλειας (ΥΚΩ), για το 
Ειδικό Τέλος Μείωσης Εκπομπών Αερίων Ρύπων (ΕΤΜΕ- 
ΑΡ), ειδικό τέλος 5%ο (ΔΕΤΕ), ΦΠΑ καθώς και όποιοι νέοι 
φόροι, τέλη ή ρυθμιζόμενες χρεώσεις προκόψουν την 
περίοδο παροχής των Υπηρεσιών Προμήθειας Τελευ¬ 
ταίου Καταφυγίου. 

Ειδικότερα: 

• Πελάτες Υψηλής Τάσης 

Το τιμολόγιο Προμήθειας (ανταγωνιστικές χρεώσεις) 
Τελευταίου Καταφυγίου στην Υψηλή Τάση προσδιορίζε¬ 
ται από το εκάστοτε κόστος της χονδρεμπορικής αγο¬ 
ράς, όπως προκύπτει για τον Προμηθευτή Τελευταίου 
Καταφυγίου και περιλαμβάνει: 

ο Τις ωριαίες χρεώσεις της Ημερήσιας Αγοράς, δη¬ 
λαδή χρεώσεις Οριακής Τιμής Συστήματος και Οριακής 
Τιμής Αποκλίσεων, 

ο Χρεώσεις Μεταβατικού Μηχανισμού Διασφάλισης 
Επαρκούς Ισχύος (ΜΜΔΕΙ), 

ο Κάλυψη μεταβλητού κόστους μονάδων παραγωγής, 
ο Ειδικό Φόρο Κατανάλωσης φυσικού αερίου ηλε¬ 
κτροπαραγωγής 

ο Λοιπούς λογαριασμούς προσαυξήσεων, 
ο Οποιαδήποτε άλλη χρέωση ήθελε επιβληθεί, 
Προσαύξηση του συνόλου των παραπάνω χρεώσεων 
κατά ποσοστό 5%. 

Τα παραπάνω ισχύουν με τη σημερινή μορφή της χον¬ 
δρεμπορικής αγοράς. 

• Πελάτες Μέσης και Χαμηλής Τ όσης 

Τα τιμολόγια Προμήθειας Τελευταίου Καταφυγίου 
Μέσης και Χαμηλής Τάσης θα είναι τα εκάστοτε ισχύ- 

οντα τιμολόγια προμήθειας (ανταγωνιστικές χρεώσεις) 
Μέσης και Χαμηλής Τάσης της ΔΕΗ Α.Ε., προσαυξημένα 
κατά 12%.» 

Επιπλέον, αναφορικά με την παράγραφο 6 του άρ¬ 
θρου 4(ίν), η ΔΕΗ αναλύει το ποσοστό αυτό περαιτέρω 
ως εξής: 

«...Η προσαύξηση των τιμολογίων προμήθειας (ανταγω¬ 
νιστικές χρεώσεις) κατά ποσοστό 12% είναι εύλογη και η 
ελάχιστη δυνατή για την κάλυψη του κόστους παροχής 
της υπηρεσίας Τελευταίου Καταφυγίου. 

Στη βάση των στοιχείων που προέκυψαν από την 
εμπειρία στην Προμήθεια Τελευταίου Καταφυγίου, η 
προσαύξηση αυτή θεωρείται αναγκαία ώστε να καλυ¬ 
φθεί το αυξημένο λειτουργικό κόστος, οι αυξημένες 
επισφάλειες καθώς και το χρηματοοικονομικό κόστος 
εξυπηρέτησης των πελατών υπό καθεστώς ΠΤΚ, λαμβα- 
νομένων υπόψη, της έλλειψης ρευστότητας στην Αγορά, 
καθώς και του κινδύνου μεταβλητότητας των τιμών της 
χονδρεμπορικής αγοράς. 

Η προσαύξηση του 12% αναλύεται ως εξής: 

• Προσαύξηση 2% για το απαραίτητο κεφάλαιο κίνη¬ 
σης (ετήσιο επιτόκιο 8%) 

• Προσαύξηση 1% ως Διαχειριστικό κόστος 

• Προσαύξηση 8% λόγω μη πληρωμής εγγυήσεων και 
επιπλέον επισφαλειών 

• Προσαύξηση (πεΚ ρΓθπιίυπι) 1% λόγω μεταβλητότητας 
της μηνιαίας χονδρεμπορικής αγοράς σε συνδυασμό 
με την περίοδο υπαγωγής του πελάτη σε καθεστώς 
Τελευταίου Καταφυγίου.» 

Τέλος, η ΔΕΗ αναφέρει: 

«7. Για όλο το χρονικό διάστημα παροχής υπηρεσι¬ 
ών του Προμηθευτή Τελευταίου Καταφυγίου ισχύουν 
και εφαρμόζονται τα αναφερόμενα στην παράγραφο 4 
[σχετικά με τα εφαρμοζόμενα τιμολόγια], υπό τις εξής 
προϋποθέσεις: 

• Τα ρυθμιζόμενα τιμολόγια Χαμηλής Τάσης θα απε¬ 
λευθερωθούν από 1.7.2013 

• Το τιμολόγιο στην ΥΤ συναρτάται με τη σημερινή 
μορφή της χονδρεμπορικής αγοράς. 

Τυχόν αλλαγές που θα προκύπτουν στη δομή της 
σημερινής αγοράς θα αξιολογούνται και εφόσον είναι 
αναγκαίο οι τιμές προσφοράς της παραγράφου 4, θα 
αναπροσαρμόζονται με βάση τα νέα δεδομένα με σύμ¬ 
φωνη γνώμη της Ρυθμιστικής Αρχής Ενέργειας». 

Επειδή, η Επιτροπή αποδέχεται, ως εύλογη τη μεθο¬ 
δολογία που προτίθεται να εφαρμόσει η ΔΕΗ για την 
ανάκτηση ανταλλάγματος για την παροχή υπηρεσίας 
ΠΤΚ, δηλ. την προσαύξηση του κόστους χονδρεμπορικής 
ή των δημοσιευμένων τιμολογίων ΜΤ και ΧΤ κατά ένα 
ποσοστό. Συγκεκριμένα, η Επιτροπή θεωρεί ότι: α) Είναι 
εύλογη την ανάκτηση μόνο από τους εν λόγω πελάτες 
που απολαμβάνουν την υπηρεσία, και όχι τους λοιπούς 
πελάτες, β) η προσαύξηση θα λειτουργεί ως κίνητρο 
για τους εν λόγω πελάτες να συνάψουν άμεσα σύμβαση 
με προμηθευτή της επιλογής τους και να μην καθυστε¬ 
ρήσουν αναίτια την απένταξή τους από το καθεστώς 
ΠΤΚ και γ) είναι εύλογη η επιβολή προσαύξησης από 
τον ΠΤΚ ως αντάλλαγμα. Οι πελάτες υπό καθεστώς ΠΤΚ 
προκαλούν στον προμηθευτή επιπλέον κόστος, όπως 
αναφέρεται και στις απόψεις που διατύπωσε η ΡΑΕ στη 
σχετική Διαβούλευση που διοργάνωσε η ίδια με σχετική 
ανάρτηση στην ιστοσελίδα της στις 05.11.2012 σχετικά 


με την προτεινόμενη Μεθοδολογία Υπολογισμού του 
Ανταλλάγματος για την παροχή υπηρεσιών ΠΤΚ από τη 
ΔΕΗ, σύμφωνα με το άρθρο 56 του ν.4001/2011. Επιπλέ¬ 
ον, τα προτεινόμενα ποσοστά προσαύξησης κρίνονται 
εύλογα δεδομένου του κόστους παροχής της εν λόγω 
υπηρεσίας. 

Επειδή, ο ορισμός του ΠΤΚ αφορά περίοδο πέντε (5) 
ετών σύμφωνα με το άρθρο 2 της υπ’ αριθμ. 543/2012 
απόφασης της ΡΑΕ. Δεδομένης, ωστόσο, της οικονο¬ 
μικής συγκυρίας και των ενδεχόμενων εξελίξεων στην 
αγορά ηλεκτρικής ενέργειας κατά το διάστημα των ως 
άνω πέντε (5) ετών, οι οποίες πιθανώς να επηρεάσουν 
τον τρόπο λειτουργίας και ανάκτησης του κόστους 
παροχής της εν λόγω υπηρεσίας, κρίνεται σκόπιμο να 
προβλεφθεί διαδικασία ετήσιας έγκρισης, μετά από σχε¬ 
τική εισήγηση της εταιρείας, των εφαρμοζόμενων κατ’ 
έτος, τιμολογίων της ΔΕΗ ως ΠΤΚ για τους πελάτες 
που εμπίπτουν στην υπηρεσία αυτή, με στόχο να αντα¬ 
νακλώνται κάθε φορά οι επικρατούσες συνθήκες στη 
χονδρεμπορική, αλλά και τη λιανική αγορά ηλεκτρικής 
ενέργειας. 

ΕΙΣΗΓΕΙΤΑΙ 

Α. Την αποδοχή από τη ΡΑΕ του Φακέλου της εται¬ 
ρείας «ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.» με 
δ.τ. «ΔΕΗ Α.Ε.», σύμφωνα με τα προβλεπόμενα στην υπ’ 
αριθμ. 543/2012 απόφαση της ΡΑΕ,. 

Β. Τον ορισμό της ΔΕΗ Α.Ε., ως πάροχο της υπηρε¬ 
σίας Προμηθευτή Τελευταίου Καταφυγίου για περίοδο 
πέντε (5) ετών, με τους κάτωθι όρους σχετικά με τα 
προσφερόμενα τιμολόγια: 

• Η ΔΕΗ δημοσιεύει, ετησίως, τα τιμολόγια που θα 
ισχύσουν ανά κατηγορία πελατών, ή τη μεθοδολογία 
υπολογισμού της χρέωσης που θα ισχύει σε περίπτωση 
που δεν υφίσταται δημοσιευμένο τιμολόγιο για συγκε¬ 
κριμένη κατηγορία πελατών, για την παροχή υπηρεσίας 
Προμήθειας Τελευταίου Καταφυγίου. 

• Η εφαρμογή των τιμολογίων ή μεθοδολογιών αυτών 
προϋποθέτει τη συναίνεση της ΡΑΕ σε ετήσια βάση, με 
στόχο να διασφαλίζεται ότι αντανακλούν τις επικρατού¬ 
σες συνθήκες στη χονδρεμπορική, αλλά και τη λιανική 
αγορά ηλεκτρικής ενέργειας, καθ’ όλο το διάστημα των 
πέντε (5) ετών κατά το οποίο προσφέρεται η εν λόγω 
υπηρεσία. 

Γ. Την αποδοχή των ποσοστών προσαύξησης που 
προτείνονται από τη ΔΕΗ, ήτοι: 

ο 5% για πελάτες ΥΤ επί του κόστους χονδρεμπορι¬ 
κής αγοράς 

ο 12% για πελάτες ΜΤ επί των εν ισχύ τιμολογίων 
πελατών ΜΤ της ΔΕΗ 

ο 12% για πελάτες ΧΤ επί των εν ισχύ τιμολογίων 
πελατών ΧΤ της ΔΕΗ 

Σύμφωνα με τα διαλαμβανόμενα υπό Β ανωτέρω, τα 
εν λόγω ποσοστά αφορούν το πρώτο έτος παροχής 
της υπηρεσίας, αρχόμενη από την ανάθεση αυτής από 
τη ΡΑΕ. 

Κατά τα λοιπά ισχύουν οι όροι παροχής της υπηρεσίας 
σύμφωνα με την κείμενη νομοθεσία.» 

Επειδή, η ΡΑΕ αποδέχεται την ως άνω εισήγηση της 
Επιτροπής Διενέργειας του Διαγωνισμού, αποφασίζει: 

Α. Την αποδοχή του Φακέλου της εταιρείας «ΔΗΜΟ¬ 
ΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.» με δ.τ. «ΔΕΗ Α.Ε.», 
σύμφωνα με τα προβλεπόμενα στην υπ’ αριθμ. 543/2012 
απόφαση της ΡΑΕ. 

Β. Τον ορισμό της ΔΕΗ Α.Ε., ως πάροχο της υπηρε¬ 
σίας Προμηθευτή Τελευταίου Καταφυγίου για περίοδο 
πέντε (5) ετών, με τους κάτωθι όρους σχετικά με τα 
προσφερόμενα τιμολόγια: 

• Η ΔΕΗ δημοσιεύει, ετησίως, τα τιμολόγια που θα 
ισχύσουν ανά κατηγορία πελατών, ή τη μεθοδολογία 
υπολογισμού της χρέωσης που θα ισχύει σε περίπτωση 
που δεν υφίσταται δημοσιευμένο τιμολόγιο για συγκε¬ 
κριμένη κατηγορία πελατών, για την παροχή υπηρεσίας 
Προμήθειας Τελευταίου Καταφυγίου. 

• Η εφαρμογή των τιμολογίων ή μεθοδολογιών αυτών 
προϋποθέτει τη συναίνεση της ΡΑΕ σε ετήσια βάση, με 
στόχο να διασφαλίζεται ότι αντανακλούν τις επικρατού¬ 
σες συνθήκες στη χονδρεμπορική, αλλά και τη λιανική 
αγορά ηλεκτρικής ενέργειας, καθ’ όλο το διάστημα των 
πέντε (5) ετών κατά το οποίο προσφέρεται η εν λόγω 
υπηρεσία. 

Γ. Την αποδοχή των ποσοστών προσαύξησης που 
προτείνονται από τη ΔΕΗ, ήτοι: 

ο 5% για πελάτες ΥΤ επί του κόστους χονδρεμπορι¬ 
κής αγοράς 

ο 12% για πελάτες ΜΤ επί των εν ισχύ τιμολογίων 
πελατών ΜΤ της ΔΕΗ 

ο 12% για πελάτες ΧΤ επί των εν ισχύ τιμολογίων 
πελατών ΧΤ της ΔΕΗ 

Σύμφωνα με τα διαλαμβανόμενα υπό Β ανωτέρω, τα 
εν λόγω ποσοστά αφορούν το πρώτο έτος παροχής 
της υπηρεσίας, αρχόμενη από την ανάθεση αυτής από 
τη ΡΑΕ. 

Γ. Κατά τα λοιπά ισχύουν οι όροι παροχής της υπη¬ 
ρεσίας σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

-♦- 

Αριθμ απόφ. 115/2013 (2) 

Ανάθεση υπηρεσιών προμηθευτή καθολικής υπηρεσίας 
ηλεκτρικής ενέργειας κατόπιν της πρόσκλησης εκ¬ 
δήλωση ενδιαφέροντος του άρθρου 58, Ν. 4001/2011 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 28ης Φεβρουάριου 2013) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» (ΦΕΚ Α' 179) και 
ειδικότερα τα άρθρα 56 και 58 του νόμου. 

2. Τις διατάξεις της υπ’ αριθ. 4524/2001 απόφασης του 
Υπουργού Ανάπτυξης «Κώδικας Προμήθειας σε Πελάτες» 
(ΦΕΚ Β' 270), όπως ισχύει. 

3. Την υπ’ αριθ. 14/20.12.2012 Γνωμοδότηση ΡΑΕ σχετικά 
με την έκδοση του νέου Κώδικα Προμήθειας Ηλεκτρικής 
Ενέργειας σε Πελάτες. 

4. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.1.2012), όπως ισχύουν. 

5. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/2012), όπως ισχύουν. 


6. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β' 2612/31.12.2009), όπως ισχύουν. 

7. Την υπ’ αριθμ. 544/21.06.2012 απόφαση της ΡΑΕ με 
θέμα «Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων Προμη¬ 
θευτών Καθολικής Υπηρεσίας Ηλεκτρικής Ενέργειας». 

8. Την υπ’ αριθμ. 545/21.06.2012 απόφαση της ΡΑΕ με 
θέμα «Μεταβατική ρύθμιση του ανταλλάγματος για την 
παροχή υπηρεσίας Προμηθευτή Καθολικής Υπηρεσίας 
από τη ΔΕΗ Α.Ε.». 

9. Την υπ’ αριθμ. 901/01.11.2012 απόφαση της ΡΑΕ με 
θέμα τη συγκρότηση τριμελούς επιτροπής διενέργειας 
του διαγωνισμού «Πρόσκλησης εκδήλωσης ενδιαφέρο¬ 
ντος υποψήφιων Προμηθευτών Καθολικής Υπηρεσίας 
ηλεκτρικής ενέργειας». 

10. Την απόφαση της Ολομέλειας της ΡΑΕ κατά την 
τακτική συνεδρίασή της στις 19.09.2012 για την παράτα¬ 
ση της προθεσμίας εκδήλωσης ενδιαφέροντος για τον 
Προμηθευτή Καθολικής Υπηρεσίας Ηλεκτρικής Ενέργει¬ 
ας μέχρι και τις 31 Οκτωβρίου 2012, μετά από σχετική 
εισήγηση της ΔΕΗ Α.Ε. (ΡΑΕ 1-161784/11.09.2012). 

11. Τον φάκελο που υπέβαλε η ΔΕΗ Α.Ε. (αρ. πρωτ. ΡΑΕ 
1-164204/31.10.2012) με θέμα «Εκδήλωση ενδιαφέροντος 
για λογαριασμό της Δημόσιας Επιχείρησης Ηλεκτρισμού 
Α.Ε. για την παροχή υπηρεσιών Καθολικής Υπηρεσίας». 

12. Την από 07.11.2012 Πρόσκληση σε αποσφράγιση 
φακέλου εκδήλωσης ενδιαφέροντος για την επιλογή 
Προμηθευτή παροχής υπηρεσιών Καθολικής Υπηρεσίας 
(0-53131) και τη σχετική απάντηση της ΔΕΗ ΑΕ (1-164483). 

13. Την από 21.02.2013 εισήγηση της ως άνω επιτροπής. 

14. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφθηκε ως εξής: 

Επειδή, σύμφωνα με το άρθρο 58, παρ. 1 του Ν. 4001/2011, 
ο Προμηθευτής Καθολικής Υπηρεσίας Ηλεκτρικής Ενέρ¬ 
γειας υποχρεούται να προμηθεύει οικιακούς πελάτες και 
μικρές επιχειρήσεις (με ισχύ παροχής μέχρι και 25ΙΛ/Α), 
οι οποίοι είτε έχουν αδρανήσει σχετικά με το δικαίω¬ 
μα ελεύθερης επιλογής Προμηθευτή, είτε αδυνατούν να 
βρουν Προμηθευτή στην απελευθερωμένη αγορά με τους 
υφιστάμενους εμπορικούς όρους. 

Επειδή, η επιλογή των Προμηθευτών που θα παρέ¬ 
χουν υπηρεσίες Καθολικής Υπηρεσίας για την ηλεκτρική 
ενέργεια γίνεται με πρόσκληση εκδήλωσης ενδιαφέρο¬ 
ντος, κατά τη διαδικασία των άρθρων 56 και 58 του ν. 
4001/2011 και της απόφασης ΡΑΕ 544/2012, υπό όρους 
ίσης μεταχείρισης και διαφάνειας. 

Επειδή, η Επιτροπή Διενέργειας του Διαγωνισμού 
όπως ορίστηκε με την υπ’ αριθμ. 901/01.11.2012 απόφα¬ 
ση της ΡΑΕ υπέβαλε την εισήγησή της στις 21.02.2013, 
τηρώντας τις ως άνω διαδικασίες. Ειδικότερα, σύμφωνα 
με την Επιτροπή: 

«Επειδή, στο πλαίσιο της Πρόσκλησης εκδήλωσης 
ενδιαφέροντος υποψήφιων Προμηθευτών για την πα¬ 
ροχή υπηρεσιών Καθολικής Υπηρεσίας ηλεκτρικής 
ενέργειας, υποβλήθηκε την 31η Οκτωβρίου 2012, μία (1) 
προσφορά, από την εταιρεία «ΔΗΜΟΣΙΑ ΕΠΙΧΕΙΡΗΣΗ 
ΗΛΕΚΤΡΙΣΜΟΥ Α.Ε.» με δ.τ. «ΔΕΗ Α.Ε.» (υπ’ αρ. πρωτ. 1, 
ΡΑΕ 1-164204/31.10.12). Η εν λόγω προσφορά υποβλήθηκε 
εμπροθέσμως σύμφωνα με τα οριζόμενα στο άρθρο 6 πα¬ 
ράγραφος 3 της υπ’ αριθμ. 544/2012 απόφασης της ΡΑΕ, 

καθώς και την από 19.09.2012 απόφαση της ΡΑΕ σχετικά 
με την παράταση της προθεσμίας υποβολής εκδήλωσης 
ενδιαφέροντος μέχρι και την 31η Οκτωβρίου 2012. 

Επειδή, κατά την αποσφράγιση του Φακέλου στη συ¬ 
νεδρίαση της Επιτροπής τη 13η Νοεμβρίου 2012, ελέγ¬ 
χθηκε από την Επιτροπή διενέργειας του διαγωνισμού 
η πληρότητα και η συμβατότητα του Φακέλου με τα 
οριζόμενα στο άρθρο 4 της υπ’ αριθμ. 544/2012 απόφα¬ 
σης της ΡΑΕ. Από τον έλεγχο διαπιστώθηκε ότι ο φά¬ 
κελος εκδήλωσης ενδιαφέροντος της ως άνω εταιρείας 
ήταν πλήρης, καθώς δεν έλειπε κανένα στοιχείο από 
τα απαραίτητα δικαιολογητικά σύμφωνα με το άρθρο 
4 της υπ’ αριθμ. 544/2012 απόφασης της ΡΑΕ. 

Επειδή, κατά τη δεύτερη συνεδρίαση της Επιτροπής 
τη 15η Ιανουάριου 2013, αξιολογήθηκαν από την Επι¬ 
τροπή διενέργειας του διαγωνισμού τα στοιχεία του 
Φακέλου σχετικά με τα κριτήρια και τις απαιτήσεις του 
άρθρου 7 της υπ’ αριθμ. 544/2012 απόφασης της ΡΑΕ. 
Από τον έλεγχο των απαιτήσεων αναφορικά με την 
αποδεδειγμένη εμπειρία και ικανότητα του υποψηφί¬ 
ου (βλ. άρθρο 4 (μ) της υπ’ αριθμ. 544/2012 απόφασης), 
προέκυψε ότι η ως άνω εταιρεία έχει την απαραίτητη 
εμπειρία και διαθέτει την απαιτούμενη υποδομή για 
την ανάληψη των καθηκόντων παροχής της εν λόγω 
υπηρεσίας. Η εταιρεία τυγχάνει να είναι ο προμηθευτής 
με το μεγαλύτερο μερίδιο της αγοράς ανά κατηγορία 
πελατών στην ελληνική επικράτεια. Η ικανότητα του 
υποψηφίου να παρέχει τις εν λόγω υπηρεσίες τεκμηριώ¬ 
νεται περαιτέρω αποδεδειγμένα, δεδομένου ότι παρείχε 
τις υπηρεσίες αυτές μετά την ψήφιση του ν. 4001/2011, 
όπως ισχύει. 

Επειδή, σύμφωνα με τα προβλεπόμενα στο άρθρο 
4(ίν) της υπ’ αριθμ. 544/2012 απόφασης της ΡΑΕ για την 
παροχή υπηρεσιών Προμηθευτή Καθολικής Υπηρεσίας 
(ΠΚΥ) και σύμφωνα με τα αντίστοιχα στοιχεία φακέλου 
της ΔΕΗ, η τελευταία προτίθεται να εφαρμόσει ειδικά 
τιμολόγια στους πελάτες, οι οποίοι θα απολαμβάνουν 
την υπηρεσία ΠΚΥ. Τα τιμολόγια αυτά θα επιτρέπουν 
στη ΔΕΗ Α.Ε. να ανακτήσει ένα αντάλλαγμα πρόσθετο 
συγκριτικά με αυτό που ανακτά από τους τακτικούς της 
πελάτες με τους οποίους έχει σύμβαση προμήθειας, ως 
αντιστάθμισμα του κόστους παροχής της υπηρεσίας 
ΠΚΥ. Ειδικότερα, αναφορικά με την παράγραφο 4 του 
άρθρου 4(ίν) σημειώνει πως: 

«Τα τιμολόγια προμήθειας που η ΔΕΗ Α.Ε. προτίθεται 
ως Προμηθευτής Καθολικής Υπηρεσίας να εφαρμόσει 
λαμβάνουν υπόψη τα εξής: 

α) τα εκάστοτε ισχύοντα τιμολόγια προμήθειας (αντα¬ 
γωνιστικές χρεώσεις) της ΔΕΗ Α.Ε. για τους οικιακούς 
Πελάτες και τις μικρές επιχειρήσεις με ισχύ παροχής 
μέχρι και 25 ΙΛ/Α, προσαυξημένα κατά ένα εύλογο πο¬ 
σοστό, όπως αναλυτικά περιγράφονται παρακάτω. 

β) το επιπλέον κόστος για την εξυπηρέτηση των πελα¬ 
τών προσδιορισμένο ως ποσοστό προσαύξησης επί των 
ανταγωνιστικών χρεώσεων (τιμολόγια προμήθειας). Το 
κόστος αυτό εκφράζει την κάλυψη κινδύνων λόγω της 
αναγκαιότητας δανεισμού του απαραίτητου κεφαλαίου 
κίνησης για την κάλυψη της προμήθειας των πελατών 
αυτών, καθώς επίσης και τα κόστη επικοινωνίας, δια¬ 
χείρισης και τις αυξημένες επισφάλειες και εγγυήσεις. 

Ο προσδιορισμός του διαχειριστικού κόστους βάσει 
της πρόσφατης εμπειρίας, περιλαμβάνει μεταξύ άλλων 
τους εξής παράγοντες: ί) επικοινωνιακές δράσεις ενη¬ 


μέρωσης και οργάνωση ειδικής τηλεφωνικής εξυπηρέ¬ 
τησης, ϋ) ενίσχυση των καταστημάτων και ίϋ) αποστολή 
προσωπικών επιστολών σε όλους τους πελάτες Καθο¬ 
λικής Υπηρεσίας. 

Για όλες τις κατηγορίες τιμολογίων στην τελική χρέ- 
ωση θα συνυπολογίζονται και οι ρυθμιζόμενες χρεώσεις 
για τη Χρήση Συστήματος, Χρήση Δικτύου Διανομής, για 
την παροχή Υπηρεσιών Κοινής Ωφέλειας (ΥΚΩ), για το 
Ειδικό Τέλος Μείωσης Εκπομπών Αερίων Ρύπων (ΕΤΜΕ- 
ΑΡ), ειδικό τέλος 5%ο (ΔΕΤΕ), ΦΠΑ καθώς και όποιοι νέοι 
φόροι, τέλη ή ρυθμιζόμενες χρεώσεις προκύψουν την 
περίοδο παροχής των Υπηρεσιών Καθολικής Υπηρεσίας. 

Τα τιμολόγια Προμήθειας Καθολικής Υπηρεσίας θα 
είναι τα εκάστοτε ισχύοντα τιμολόγια προμήθειας 
(ανταγωνιστικές χρεώσεις) Χαμηλής Τάσης της ΔΕΗ 
Α.Ε., προσαυξημένα κατά 12%.» 

Επιπλέον, αναφορικά με την παράγραφο 6 του άρ¬ 
θρου 4(ίν), η ΔΕΗ αναλύει το ποσοστό αυτό περαιτέρω 
ως εξής: 

«...Η προσαύξηση των τιμολογίων προμήθειας (αντα¬ 
γωνιστικές χρεώσεις) κατά ποσοστό 12% είναι εύλογη 
και η ελάχιστη δυνατή για την κάλυψη του κόστους 
παροχής υπηρεσίας Καθολικής Υπηρεσίας. 

Στη βάση των στοιχείων που προέκυψαν από την 
εμπειρία στην Προμήθεια Καθολικής Υπηρεσίας, η προ¬ 
σαύξηση αυτή θεωρείται αναγκαία ώστε να καλυφθεί το 
αυξημένο λειτουργικό κόστος, οι αυξημένες επισφάλειες 
καθώς και το χρηματοοικονομικό κόστος εξυπηρέτησης 
των πελατών υπό καθεστώς ΠΚΥ, λαμβανομένων υπόψη, 
της έλλειψης ρευστότητας στην Αγορά, καθώς και του 
κινδύνου μεταβλητότητας των τιμών της χονδρεμπο¬ 
ρικής αγοράς. 

Η προσαύξηση του 12% αναλύεται ως εξής: 

• Προσαύξηση 2% για το απαραίτητο κεφάλαιο κίνη¬ 
σης (ετήσιο επιτόκιο 8%) 

• Προσαύξηση 1% ως Διαχειριστικό κόστος 

• Προσαύξηση 8% λόγω μη πληρωμής εγγυήσεων και 
επιπλέον επισφαλειών 

• Προσαύξηση (πεΙ< ρΓθππίυπη) 1% λόγω μεταβλητότητας 
της μηνιαίας χονδρεμπορικής αγοράς σε συνδυασμό 
με την περίοδο υπαγωγής του πελάτη σε καθεστώς 
Καθολικής Υπηρεσίας.» 

Τέλος, η ΔΕΗ αναφέρει: 

«7. Για όλο το χρονικό διάστημα παροχής υπηρεσι¬ 
ών του Προμηθευτή Καθολικής Υπηρεσίας ισχύουν και 
εφαρμόζονται τα αναφερόμενα στην παράγραφο 4 
[σχετικά με τα εφαρμοζόμενα τιμολόγια], υπό τις εξής 
προϋποθέσεις: 

• Τα ρυθμιζόμενα τιμολόγια Χαμηλής Τάσης θα απε¬ 
λευθερωθούν από 1.7.2013 

Τυχόν αλλαγές που θα προκύπτουν στη δομή της 
σημερινής αγοράς θα αξιολογούνται και εφόσον είναι 
αναγκαίο οι τιμές προσφοράς της παραγράφου 4, θα 
αναπροσαρμόζονται με βάση τα νέα δεδομένα με σύμ¬ 
φωνη γνώμη της Ρυθμιστικής Αρχής Ενέργειας». 

Επειδή, η Επιτροπή αποδέχεται, ως εύλογη τη μεθο¬ 
δολογία που προτίθεται να εφαρμόσει η ΔΕΗ για την 
ανάκτηση ανταλλάγματος για την παροχή υπηρεσίας 
ΠΚΥ, δηλ. την προσαύξηση των δημοσιευμένων τιμολο¬ 
γίων για τους οικιακούς Πελάτες, καθώς και τις μικρές 
επιχειρήσεις με ισχύ παροχής μέχρι και 25 ΙΛ/Α, κατά ένα 
ποσοστό. Συγκεκριμένα, η Επιτροπή θεωρεί ότι: α) Είναι 
εύλογη την ανάκτηση μόνο από τους εν λόγω πελάτες 

που απολαμβάνουν την υπηρεσία, και όχι τους λοιπούς 
πελάτες, β) η προσαύξηση θα λειτουργεί ως κίνητρο για 
τους εν λόγω πελάτες να συνάψουν άμεσα σύμβαση με 
προμηθευτή της επιλογής τους και να μην καθυστερή¬ 
σουν αναίτια την απένταξή τους από το καθεστώς ΠΚΥ 
και γ) είναι εύλογη η επιβολή προσαύξησης από τον ΠΚΥ 
ως αντάλλαγμα. Οι πελάτες υπό καθεστώς ΠΚΥ προ- 
καλούν στον προμηθευτή επιπρόσθετο κόστος, όπως 
αναφέρεται και στο σκεπτικό της υπ’ αριθμ. 545/2012 
απόφασης ΡΑΕ και συνεπώς το προτεινόμενο ποσοστό 
προσαύξησης κρίνεται εύλογο δεδομένου του κόστους 
παροχής της εν λόγω υπηρεσίας. 

Επειδή, ο ορισμός του ΠΚΥ αφορά περίοδο πέντε (5) 
ετών σύμφωνα με το άρθρο 2 της υπ’ αριθμ. 544/2012 
απόφασης της ΡΑΕ. Δεδομένης, ωστόσο, της οικονο¬ 
μικής συγκυρίας και των ενδεχόμενων εξελίξεων στην 
αγορά ηλεκτρικής ενέργειας κατά το διάστημα των ως 
άνω πέντε (5) ετών, οι οποίες πιθανώς να επηρεάσουν 
τον τρόπο λειτουργίας και ανάκτησης του κόστους 
παροχής της εν λόγω υπηρεσίας, κρίνεται σκόπιμο να 
προβλεφθεί διαδικασία ετήσιας έγκρισης, μετά από 
σχετική εισήγηση της εταιρείας, των εφαρμοζόμενων 
κατ’ έτος, τιμολογίων της ΔΕΗ ως ΠΚΥ για τους πελά¬ 
τες που εμπίπτουν στην υπηρεσία αυτή, με στόχο να 
αντανακλώνται κάθε φορά οι επικρατούσες συνθήκες 
στην αγορά ηλεκτρικής ενέργειας. 

ΕΙΣΗΓΕΙΤΑΙ 

Α. Την αποδοχή από τη ΡΑΕ του Φακέλου της εται¬ 
ρείας «ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.» με 
δ.τ. «ΔΕΗ Α.Ε.», σύμφωνα με τα προβλεπόμενα στην υπ’ 
αριθμ. 544/2012 απόφαση της ΡΑΕ. 

Β. Τον ορισμό της ΔΕΗ Α.Ε., ως πάροχο της υπηρεσίας 
Προμηθευτή Καθολικής Υπηρεσίας για περίοδο πέντε 
(5) ετών, με τους κάτωθι όρους σχετικά με τα προσφε- 
ρόμενα τιμολόγια: 

• Η ΔΕΗ δημοσιεύει, ετησίως, τα τιμολόγια που θα 
ισχύσουν ανά κατηγορία πελατών (συμπεριλαμβάνονται 
όλοι οι Οικιακοί Πελάτες, καθώς και οι μικρές επιχειρή¬ 
σεις με ισχύ παροχής μέχρι και 25ΙΔ/Α), για την παροχή 
της υπηρεσίας Προμήθειας Καθολικής Υπηρεσίας. 

• Η εφαρμογή των τιμολογίων αυτών προϋποθέτει τη 
συναίνεση της ΡΑΕ σε ετήσια βάση, με στόχο να δια¬ 
σφαλίζεται ότι αντανακλούν τις επικρατούσες συνθήκες 
στην αγορά ηλεκτρικής ενέργειας, καθ’ όλο το διάστημα 
των πέντε (5) ετών κατά το οποίο προσφέρεται η εν 
λόγω υπηρεσία. 

Γ. Την αποδοχή του ποσοστού προσαύξησης που προ- 
τείνεται από τη ΔΕΗ, ήτοι 12% επί των εν ισχύ τιμολο¬ 
γίων των συγκεκριμένων κατηγοριών πελατών ΧΤ της 
ΔΕΗ (οικιακοί πελάτες, καθώς και μικρές επιχειρήσεις 
με ισχύ παροχής μέχρι και 25Ι<νΑ). 

Σύμφωνα με τα διαλαμβανόμενα υπό Β ανωτέρω, το εν 
λόγω ποσοστό αφορά το πρώτο έτος παροχής της υπη¬ 
ρεσίας, αρχόμενη από την ανάθεση αυτής από τη ΡΑΕ. 

Κατά τα λοιπά ισχύουν οι όροι παροχής της υπηρεσίας 
σύμφωνα με την κείμενη νομοθεσία.» 

Επειδή, η ΡΑΕ αποδέχεται την ως άνω εισήγηση της 
Επιτροπής Διενέργειας του Διαγωνισμού. 

Αποφασίζει: 

Α. Την αποδοχή του Φακέλου της εταιρείας «ΔΗΜΟ¬ 
ΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.» με δ.τ. «ΔΕΗ Α.Ε.», 
σύμφωνα με τα προβλεπόμενα στην υπ’ αριθμ. 544/2012 
απόφαση της ΡΑΕ. 


Β. Τον ορισμό της ΔΕΗ Α.Ε., ως πάροχο της υπηρεσίας 
Προμηθευτή Καθολικής Υπηρεσίας για περίοδο πέντε 
(5) ετών, με τους κάτωθι όρους σχετικά με τα προσφε- 
ρόμενα τιμολόγια: 

• Η ΔΕΗ δημοσιεύει, ετησίως, τα τιμολόγια που θα 
ισχύσουν ανά κατηγορία πελατών (συμπεριλαμβάνονται 
όλοι οι Οικιακοί Πελάτες, καθώς και οι μικρές επιχειρή¬ 
σεις με ισχύ παροχής μέχρι και 25ΚΝ/Α), για την παροχή 
της υπηρεσίας Προμήθειας Καθολικής Υπηρεσίας. 

• Η εφαρμογή των τιμολογίων αυτών προϋποθέτει τη 
συναίνεση της ΡΑΕ σε ετήσια βάση, με στόχο να δια¬ 
σφαλίζεται ότι αντανακλούν τις επικρατούσες συνθήκες 
στην αγορά ηλεκτρικής ενέργειας, καθ’ όλο το διάστημα 
των πέντε (5) ετών κατά το οποίο προσφέρεται η εν 
λόγω υπηρεσία. 

Γ. Την αποδοχή του ποσοστού προσαύξησης που προ- 
τείνεται από τη ΔΕΗ, ήτοι 12% επί των εν ισχύ τιμολο¬ 
γίων των συγκεκριμένων κατηγοριών πελατών ΧΤ της 
ΔΕΗ (οικιακοί πελάτες, καθώς και μικρές επιχειρήσεις με 
ισχύ παροχής μέχρι και 25ΙΛ/Α). Σύμφωνα με τα διαλαμ¬ 
βανόμενα υπό Β ανωτέρω, το εν λόγω ποσοστό αφορά 
το πρώτο έτος παροχής της υπηρεσίας, αρχόμενη από 
την ανάθεση αυτής από τη ΡΑΕ. 

Γ. Κατά τα λοιπά ισχύουν οι όροι παροχής της υπη¬ 
ρεσίας σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

-♦- 

Αριθμ. απόφ. 95/2013 (3) 

Μεθοδολογία υπολογισμού του ανταλλάγματος για την 
παροχή των υπηρεσιών Προμηθευτή Τελευταίου Κα¬ 
ταφυγίου, σύμφωνα με τη διάταξη της παραγράφου 
4 του άρθρου 56 του ν. 4001/2011. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 21ης Φεβρουάριου 2013) 

Λαμβάνοντας υπόψη: 

1. Τχς διατάξεις του Ν.4001/2011 «Για τη ίοηοΟργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» (ΦΕΚ Α' 179), και 
ειδικότερα τα άρθρα 56 και 57 του νόμου. 

2. Τις διατάξεις της απόφασης υπ’ αριθ. 4524/2001 του 
Υπουργού Ανάπτυξης «Κώδικας Προμήθειας σε Πελάτες» 
(ΦΕΚ Β' 270), όπως ισχύει, και ειδικότερα τα άρθρα 9 
(παρ.4), 10,11,14 και το παράρτημα 1. 

3. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.1.2012), όπως ισχύουν και ειδικότερα τα κεφάλαια 
37, 38 & 62. 

4. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/2012), όπως ισχύουν και ειδικό¬ 
τερα τα άρθρα 3 (παρ 5), 19 (παρ. 5), 21 (παρ. 9), και τα 
κεφάλαια 13 και 19. 

5. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β' 2612/31.12.2009), όπως ισχύουν και ειδικότερα το 
άρθρο 8, παρ. 3 & 4. 

6. Τις με αρ. πρωτ. ΡΑΕ 1-154448/04.04.2012 και 

1-154558/06.04.2012 επιστολές της ΔΕΗ Α.Ε. με θέμα 
«Μεταφορά Πελατών σε Προμηθευτή Τελευταίου Κα¬ 
ταφυγίου και Καθολικής Υπηρεσίας». 

7. Τις απόψεις των ενδιαφερομένων, όπως διατυπώ¬ 
θηκαν κατά τη δημόσια διαβούλευση, η οποία ανακοι¬ 
νώθηκε στις 5.11.2012 και διεξήχθη από τη ΡΑΕ με θέμα 
«Μεθοδολογία υπολογισμού του ανταλλάγματος για την 
παροχή των υπηρεσιών Προμηθευτή Τελευταίου Κατα¬ 
φυγίου» και οι οποίες έχουν αναρτηθεί στην ιστοσελίδα 
αυτής (βλ. και ΡΑΕ 1-164903,1-165424). 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφθηκε ως εξής: 

Επειδή, σύμφωνα με τη διάταξη της παραγράφου 1 
του άρθρου 57 του ν. 4001/2011, ο Προμηθευτής Τελευ¬ 
ταίου Καταφυγίου ηλεκτρικής ενέργειας υποχρεούται 
να προμηθεύει Πελάτες, οι οποίοι δεν εκπροσωπούνται 
από Προμηθευτή, λόγω υπαιτιότητας του μέχρι πρότινος 
Προμηθευτή τους, ή εν γένει λόγω γεγονότων που εμπί¬ 
πτουν στη σφαίρα επιρροής του τελευταίου. Η υπηρεσία 
αυτή παρέχεται προσωρινά προκειμένου να δοθεί κα¬ 
τάλληλος χρόνος στους Πελάτες να διαπραγματευθούν 
νέα σύμβαση με Προμηθευτή της επιλογής τους και για 
μέγιστο χρονικό διάστημα τριών (3) μηνών, υπό τους 
όρους που η προμήθεια παρέχεται στους πελάτες του 
Προμηθευτή Τελευταίου Καταφυγίου (ΠΤΚ), 

Επειδή, σύμφωνα με τη διάταξη της παραγράφου 4 
του άρθρου 56 του ανωτέρου νόμου προβλέπεται ότι: 
«Ειδικά για την ηλεκτρική ενέργεια έως ότου ολοκληρω¬ 
θεί η διαδικασία επιλογής του Προμηθευτή Καθολικής 
Υπηρεσίας και του Προμηθευτή Τελευταίου Καταφυγίου 
κατά τα άρθρα 57 και 58 αντίστοιχα, ως πάροχος των 
υπηρεσιών αυτών ορίζεται η ΔΕΗ ΑΕ. Κάθε Πελάτης 
εντάσσεται στην αντίστοιχη τιμολογιακή κατηγορία της 
ΔΕΗ ΑΕ. και τιμολογείται με τα δημοσιευμένα τιμολόγια 
προμήθειας που ισχύουν και για τους λοιπούς Πελάτες 
της ΔΕΗ ΑΕ, οι οποίοι ανήκουν στην ίδια κατηγορία 
Πελατών». 

Επειδή, η μεθοδολογία υπολογισμού του ανταλλάγ¬ 
ματος του ενδεχόμενου κόστους της ΔΕΗ ΑΕ για την 
παροχή της συγκεκριμένης υπηρεσίας, καθώς και οι τρό¬ 
ποι κάλυψης του, καθορίζονται σύμφωνα με τα κριτήρια 
της παραγράφου 2 του άρθρου 56 του ν.4001/2011, με 
απόφαση της ΡΑΕ, η οποία εκδίδεται μετά από δημόσια 
διαβούλευση. Παράλληλα, η ευθύνη για την επαλήθευση 
της ορθότητας υπολογισμού του ανταλλάγματος και 
της αποφυγής καταβολής υπεραντιστάθμισης ανήκει 
στη ΡΑΕ. 

Επειδή, σύμφωνα με τη διάταξη της παραγράφου 4 
του άρθρου 56 του ν. 4001/2011, όπως ισχύει, η ΡΑΕ έθε¬ 
σε σε δημόσια διαβούλευση την πρόταση της για τον 
καθορισμό της ως άνω μεθοδολογίας υπολογισμού του 
ανταλλάγματος για την παροχή των υπηρεσιών ΠΤΚ, 
λαμβάνοντας υπ’ όψη στον προσδιορισμό του σχετικού 
κόστους, τα κριτήρια που προβλέπονται στην παράγρα¬ 
φο 2 του ανωτέρω άρθρου. 

Συνοπτικά, σύμφωνα με την πρόταση της ΡΑΕ για τον 
προσδιορισμό του σχετικού κόστους, το προβλεπόμενο 
αντάλλαγμα θα πρέπει να καλύπτει τα εξής: 

1. Το ενδεχόμενο μεγαλύτερο κόστος αγοράς ενέργει¬ 
ας από την ημερήσια αγορά ενεργειακού προγραμματι¬ 
σμού (ΗΕΠ), συγκριτικά με το κόστος που έχει προϋπο¬ 


λογιστεί για το σκοπό του καθορισμού των τιμολογίων 
προμήθειας της ΔΕΗ Α.Ε. 

2. Το αυξημένο χρηματοοικονομικό κόστος εξυπηρέτη¬ 
σης των Πελατών υπό καθεστώς ΠΤΚ, τόσο όσον αφορά 
τις υποχρεώσεις του συμμετέχοντα εκτελών χρέη Προ¬ 
μήθειας τελευταίου καταφυγίου έναντι της αγοράς και 
την έκτακτη ανάγκη εξασφάλισης κεφαλαίου κίνησης, 
όσο και συγκριτικά με τους υπόλοιπους πελάτες της 
ΔΕΗ Α.Ε., λόγω της μη καταβολής εγγύησης, ως προκα¬ 
ταβολής έναντι λογαριασμών κατανάλωσης ηλεκτρικής 
ενέργειας, δεδομένου ότι προκύπτει σημαντικός ετερο¬ 
χρονισμός μεταξύ της πραγματοποιούμενης δαπάνης 
κάλυψης της κατανάλωσης των εν λόγω Πελατών και 
των εσόδων από την είσπραξη των σχετικών λογαρια¬ 
σμών. Συνεπώς, προκύπτει πρόσθετο χρηματοοικονο¬ 
μικό κόστος για την εξασφάλιση κεφαλαίου κίνησης, 
καθώς και αυξημένος κίνδυνος από τις επισφάλειες των 
πελατών αυτών (ληξιπρόθεσμες οφειλές). 

3. Το αυξημένο κόστος επικοινωνίας και ενημέρωσης 
των Πελατών υπό καθεστώς ΠΤΚ. 

Επειδή, στην ως άνω δημόσια διαβούλευση, η ΡΑΕ 
κάλεσε τους συμμετέχοντες στην αγορά να υποβάλουν 
τις απόψεις τους σε σχέση με τη μεθοδολογία που κα- 
τήρτισε. Από την αξιολόγηση των αποτελεσμάτων της 
ως άνω δημόσιας διαβούλευσης, δεν προκύπτει οποια¬ 
δήποτε διαφωνία ως προς τη συλλογιστική που διέπει 
τη σχετική μεθοδολογία και τις κατηγορίες κόστους 
που πρέπει να καλύπτει το αντάλλαγμα. 

Επειδή, σύμφωνα με τη διάταξη της παραγράφου 4 
του άρθρου 56 του ν. 4001/2011, μέχρι να ολοκληρωθεί η 
διαδικασία επιλογής ΠΤΚ κατά το άρθρο 58, ως πάροχος 
των υπηρεσιών ορίζεται η ΔΕΗ Α.Ε. και κάθε Πελάτης 
εντάσσεται στην αντίστοιχη τιμολογιακή κατηγορία της 
ΔΕΗ Α.Ε. και τιμολογείται με τα δημοσιευμένα τιμολόγια 
Προμήθειας που ισχύουν και για τους λοιπούς Πελάτες 
της ΔΕΗ Α.Ε., οι οποίοι ανήκουν στην ίδια κατηγορία 
Πελατών. Συνεπώς, δεδομένου του γεγονότος ότι η ΔΕΗ, 
βάσει της ως άνω διάταξης, δεν θα μπορούσε να επι¬ 
βληθεί χρέωση μόνο στους πελάτες που απήλαυσαν 
την υπηρεσία του ΠΤΚ. 

Επειδή, η ως άνω υπηρεσία του άρθρου 57 όπως και 
η Καθολική Υπηρεσία, αποτελεί Υπηρεσία Κοινής Ωφέ¬ 
λειας (ΥΚΩ) σύμφωνα με την παράγραφο 1 του άρθρου 
55 του ν. 4001/2011. Υπό την εκδοχή αυτή το αντάλ¬ 
λαγμα της ΔΕΗ Α.Ε., ως πάροχος των υπηρεσιών ΠΤΚ, 
θα πρέπει να περιληφθεί στις χρεώσεις ΥΚΩ, κατά τα 
ειδικότερα οριζόμενα στις κείμενες διατάξεις. 

Για τους παραπάνω Λόγους 

Αποφασίζει: 

Στο πλαίσιο των αρμοδιοτήτων της κατά τα οριζόμενα στη 
διάταξη της παραγράφου 4 του άρθρου 56 του ν. 4001/2011, 
για τη μεθοδολογία υπολογισμού του ετησίου ανταλλάγ¬ 
ματος για την παροχή υπηρεσιών Προμηθευτή Τελευταίου 
Καταφυγίου (ΠΤΚ) από τη ΔΕΗ Α.Ε., ως ακολούθως: 

1. Μετά τη λήξη της χρονικής περιόδου προμήθειας 
των Πελατών υπό καθεστώς Προμηθευτή Τελευταίου 
Καταφυγίου, και εφόσον έχουν ολοκληρωθεί οι διαδικα¬ 
σίες της τελευταίας προσωρινής μηνιαίας εκκαθάρισης 
των χρεώσεων για συναλλαγές μέσω του Ημερήσιου 
Ενεργειακού Προγραμματισμού (ΗΕΠ) και εκτός ΗΕΠ, η 
ΔΕΗ Α.Ε. υποβάλλει στη ΡΑΕ αίτημα για τον υπολογισμό 
του ανταλλάγματος για την παροχή της συγκεκριμένης 
υπηρεσίας, που συμπεριλαμβάνει τα εξής στοιχεία: 

• Τιμολόγια για χρεώσεις (και τυχόν πιστώσεις) από 
τη ΛΑΓΗΕ Α.Ε. και την ΑΔΜΗΕ Α.Ε. για την ενέργεια 
των πελατών που εκπροσωπεί υπό την ιδιότητα του 
ΠΤΚ, δηλ. ενέργεια μέσω ΗΕΠ, αποκλίσεις, λογαριασμοί 
προσαυξήσεων, πιστοποιητικών διαθεσιμότητας ισχύος 
(ΑΔΙ), κλπ., πλην των ρυθμιζόμενων χρεώσεων δικτύ¬ 
ων, ειδικού τέλους μείωσης εκπομπών αέριων ρύπων 
(ΕΤΜΕΑΡ) και ΥΚΩ. 

• Εκτίμηση των πρόσθετων δαπανών του ΠΤΚ κατά 
την περίοδο παροχής της εν λόγω υπηρεσίας. 

• Υπολογισμό συνολικών εσόδων όπως προκύπτουν 
από την εφαρμογή των εν ισχύ τιμολογίων προμήθειας 
της ΔΕΗ Α.Ε. την περίοδο παροχής της υπηρεσίας ΠΤΚ 
με βάση τους λογαριασμούς που εκδόθηκαν στους εν 
λόγω πελάτες, και με ανάλυση, στο βαθμό που είναι 
δυνατό, ανά κατηγορία πελατών, και διακριτά για τις 
ανταγωνιστικές και τις ρυθμιζόμενες χρεώσεις. 

2. Η ΡΑΕ υπολογίζει το Αντάλλαγμα (ΕσΠΤΚ) για την 
παροχή της υπηρεσίας ΠΤΚ ως τη διαφορά του Εύλογου 
Εσόδου για την παροχή υπηρεσίας ΠΤΚ ΕηθΓ9ν *(1+γ)) και 
του εσόδου που προκύπτει από την εφαρμογή των δη 
μοσιευ μένων τιμολογίων της ΔΕΗ Α.Ε. στους πελάτες 
που εντάσσονται στην υπηρεσία αυτή, σύμφωνα με τη 
σχέση (1): 

ΕσΠΤΚ = ΠΤΚ Εηβ ^ *(1 + γ)- Σ ΠΤΚ/ β < (1) 

Όπου: 

ΠΤΚ Εηθ Γθν : Το κόστος για την παροχή υπηρεσιών ΠΤΚ 
που υπολογίζεται ως το άθροισμα των ποσών που θα 
πρέπει να αποδώσει ο ΠΤΚ στη ΛΑΓΗΕ Α.Ε. και ΑΔ¬ 
ΜΗΕ Α.Ε. για την αγορά ενέργειας για την κάλυψη της 
ζήτησης των Πελατών που υπάχθηκαν στην υπηρεσία 
τελευταίου καταφυγίου κατά την περίοδο εφαρμογής 
με βάση τις μηνιαίες εκκαθαρίσεις, σύμφωνα με τις 
διατάξεις των άρθρων 60 (ΗΕΠ) και 72 (Διοικητικές 
Δαπάνες Λειτουργού της Αγοράς) του Κώδικα Συναλ¬ 
λαγών Ηλεκτρικής Ενέργειας, καθώς και τις διατάξεις 
των κεφαλαίων 35 και 37 (Αποκλίσεις), 38 (Λογαρια¬ 
σμός Προσαυξήσεων) και 39 (Μηχανισμός Διασφάλισης 
Επαρκούς Ισχύος) του Κώδικα Διαχείρισης Συστήματος 
Ηλεκτρικής Ενέργειας. 

ΠΤΚ| Γθί : Είναι το έσοδο από τους πελάτες για την προ¬ 
μήθεια τους υπό καθεστώς ΠΤΚ που υπολογίζεται ως 


το άθροισμα των εσόδων, με βάση τους λογαριασμούς 
που εκδόθηκαν στους εν λόγω πελάτες για την περίοδο 
παροχής των υπηρεσιών ΠΤΚ, σύμφωνα με τους εν ισχύ 
την περίοδο αυτή δημοσιευμένους τιμοκαταλόγους της 
ΔΕΗ Α.Ε. για τις ανταγωνιστικές χρεώσεις. 

γ: Είναι η εύλογη απόδοση του ΠΤΚ, η οποία περι¬ 
λαμβάνει: 

• Ένα περιθώριο ικανό για την κάλυψη του κόστους 
της δραστηριότητας της εμπορίας συμπεριλαμβανο¬ 
μένου και των πρόσθετων δαπανών του ΠΤΚ κατά την 
περίοδο παροχής της εν λόγω υπηρεσίας, ήτοι για: α) 
επικοινωνιακές δράσεις ενημέρωσης και οργάνωσης 
ειδικής τηλεφωνικής εξυπηρέτησης, β) ενίσχυση των 
καταστημάτων, γ) αποστολή προσωπικών επιστολών 
στους Πελάτες που προμηθεύονται ηλεκτρική ενέργεια 
από τον ΠΤΚ, δ) αυξημένο χρηματοοικονομικό κόστος 
εξυπηρέτησης των Πελατών υπό καθεστώς ΠΤΚ λόγω 
των αυξημένων επισφαλειών και της μη καταβολής προ¬ 
καταβολής/ εγγύησης, και 

• Ένα εύλογο περιθώριο κέρδους επί του κόστους 
αγοράς της ενέργειας. 

Το γ καθορίζεται από τη ΡΑΕ λαμβάνοντας υπόψη 
αντίστοιχες τιμές για τον καθορισμό των τιμολογίων 
της ΔΕΗ, καθώς και στοιχεία που καταθέτει η επιχεί¬ 
ρηση σχετικά με το πρόσθετο κόστος παροχής της 
υπηρεσίας και δύναται να διαφοροποιείται ανά κατη¬ 
γορία πελατών. 

3. Μετά την ολοκλήρωση της οριστικής εκκαθάρισης 
της αγοράς, η ΔΕΗ Α.Ε. υποβάλλει τα σχετικά τιμολόγια 
χρεώσεων-πιστώσεων των ΛΑΓΗΕ Α.Ε. και ΑΔΜΗΕ Α.Ε., 
βάσει των οποίων η ΡΑΕ υπολογίζει το τελικό αντάλ¬ 
λαγμα (ΤελΕσΠΤΚ) με βάση τον τύπο (1) και χρεώνει ή 
πιστώνει στον ΠΤΚ την εκκαθαριστική διαφορά. 

4. Σε περίπτωση, όπου το Εύλογο Έσοδο είναι μικρότε¬ 
ρο από το απολογιστικό έσοδο, δηλ. το ποσό που προ¬ 
κύπτει από τη σχέση (1) είναι αρνητικό, το Αντάλλαγμα 
για την παροχή υπηρεσιών ΠΤΚ θεωρείται μηδενικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

